GiliGold/VAD_KnessetCorpus huggingface dataset:
פרופ' יצחק זמיר: אתה יכול להכניס מעטפה ריקה.
ארבל אסטרחן: אף אחד.
ארבל אסטרחן: לעולם זה לא נפתח, אלא לפי צו של בית משפט, ולנו היו מעט מקרים כאלה, ואנחנו לא יודעים באמת אם הוא מילא הכל, אם הוא מילא את בני המשפחה, אם הוא הגיש דף  ריק, לא יודעים.
ארבל אסטרחן: מה שהציעה ועדה זמיר, והוועדה פה אימצה כבר, זה מופיע אצלכם בעמוד 36, בפרק 'הצהרות הון', שזה כן ייפתח וכן ייבדק ויוכלו להעיר לחבר הכנסת גם על התוכן, 'אתה נשוי, למה שכחת---
יריב לוין: בשום פנים ואופן.
יריב לוין: אני מתנגד לזה מכל וכל.
שלי יחימוביץ': מי יעשה את זה?
ארבל אסטרחן: ועדת זמיר הציעה את היועץ לאתיקה ופה הסכימו שזה יהיה היועץ המשפטי של הכנסת.
ארבל אסטרחן: זה היה הדיון ביולי.
שלי יחימוביץ': אני לא מתנגדת, אבל אני גם לא מוצאת את התועלת.
יריב לוין: אני מאוד אוהב את עורך דין אייל ינון, אבל זה לא עסקו---
חיים אורון: חבר הכנסת לוין, היות והם עוד לא התיישנו, אלה שהיו בדיון ההוא, חלק לפחות, אז אני רוצה להגיד מה היה הרעיון.
חיים אורון: קודם כל אתם זוכרים שהיו הצעות שהצהרות ההון תהיינה פומביות וכולי וכולי וכולי, אז בואו נכניס לקונטקסט.
חיים אורון: מה בעצם המהות של העניין?
חיים אורון: זה בבחינת אולי להסיר מכשול בפני עיוור.
חיים אורון: הוא לא הולך לבדוק ולעשות בדיקה האם אני כתבתי את חשבון הבנק שלי, אבל אם למשל, כמו שהוא אומר, כולם יודעים שאתה אדם נשוי וכאן לא כתוב שאתה נשוי, הבעיה היא לעבור על הטופס ולראות שהוא מולא פחות או יותר על פי הכללים, זה הכל.
חיים אורון: אין לו סמכות לבדוק האם רימיתי במספר המכוניות שיש לי, או רימיתי בדברים הללו, כי ההנחה שאתה חתמת על זה, אבל לא שייווצר מצב שאם חס וחלילה יידרש שימוש, בואו נסתכל מנקודת המבט הזה, כי מתי יידרש שימוש?
חיים אורון: כאשר תהיה עילה משפטית לפתוח את התיק, אז פתאום יתברר שיש נושא בכלל שהצהרת ההון היא לא הצהרת ההון, היא היתה לא רצינית, וחבר הכנסת יגיד 'תשמעו, כשאני כתבתי אותה...'
חיים אורון: , אגב לפעמים זה יכול להיות מקדנציה לקדנציה שהוא מעתיק את ההצהרה הקודמת שלו---
ארבל אסטרחן: הוא רק אומר 'לא חל שינוי', הוא אפילו לא מעתיק.
חיים אורון: הוא אומר 'לא חל שינוי, אני כתבתי אותה לפני עשר שנים, בכלל לא זכרתי, עכשיו הפכתם את זה נגדי ככתב אשמה', בואו נסתכל על זה גם מהצד הזה.
חיים אורון: 'ובכלל אני לא כתבתי, לא חשבתי שאני צריך לכתוב את מספר המכוניות וכמה דירות יש לי, בסך הכל מילאתי את חשבון הבנק שלי', אני סתם אומר, זו היתה נקודת המבט, לפחות שלי, כשאני אמרתי...
חיים אורון: לא חבר כנסת ולא מישהו אחר חס וחלילה, יראה את זה יועץ משפטי שכמובן חתום ממילא על סודיות וכולי וכולי, יעבור על הדפים.
יריב לוין: זה מאוד בעייתי.
יריב לוין: אני חושב שאתה לא יכול לקבוע את זה כדבר שבחובה.
יריב לוין: אני סומך על עצמי שאני מסוגל למלא את הטופס הזה כמו שצריך, אני לא רוצה ש---
ארבל אסטרחן: אגב, לשרים מבקר המדינה פותח ובודק.
פרופ' יצחק זמיר: יש חוק שקובע את החובה הזאת, והחוק גם מפרט את הפרטים של הצהרת ההון.
פרופ' יצחק זמיר: נניח אתה צריך לכלול בהצהרה גם נכסים שרשומים על שם בן הזוג.
פרופ' יצחק זמיר: זה די מורכב.
פרופ' יצחק זמיר: יש מקרים שחברי הכנסת, בתום לב, ממלאים הצהרת הון בלי למלא את הפרטים של בן זוג או של בן שנכסים רשומים על שמו.
פרופ' יצחק זמיר: כשצריכים בבוא הזמן, אם קורה המקרה, בדרך כלל זה לא קורה, לפתוח את הצהרת ההון, כל הדברים החשובים שלמענם נדרשת הצהרת הון אינם שם.
פרופ' יצחק זמיר: זה לא שווה כלום ואף אחד לא מסתכל ולא מעיר לחבר הכנסת, 'תשמע, החוק מחייב אותך להכניס כאן אם יש נכסים שרשומים על בן הזוג', הכוונה היא שמישהו שבקי בנושא הזה יפנה את תשומת הלב.
פרופ' יצחק זמיר: הוא לא בודק מה ההון שלך, הוא רק בודק שמילאת את ההצהרה על פי החוק.
שלי יחימוביץ': אגב, חבר הכנסת לוין, המבקר עושה את זה לשרים.
שלי יחימוביץ': השרים שנותנים הצהרת הון, הוא לא מבקר אותם, הוא לא בודק אותם, אבל הוא כותב 'הצהרת שאין בביתך פריטים שמחירם פחות מ-10,000 שקלים, האם אתה משוכנע שזה וזה?'
שלי יחימוביץ': , כדי לא להכשיל אותו.
פרופ' יצחק זמיר: אני רוצה לומר שהיתה ביקורת, מפעם לפעם צצה ביקורת בתקשורת על העניין הזה ומביאים לדוגמה מדינות אחרות שבהן הצהרת ההון המלאה מתפרסמת באינטרנט.
שלי יחימוביץ': זו חקיקה.
שלי יחימוביץ': יש לי הצעת חוק כזאת שלא עוברת, כי יש רוב נגדה, אבל זה כבר שינוי בחקיקה.
פרופ' יצחק זמיר: זה לא מוצע, אני רק אומר שזו ביקורת.
פרופ' יצחק זמיר: אני חושב שזו ביקורת מוצדקת על חברי כנסת שהיום הם כאילו ממלאים את חובתם ואף אחד לא יודע.
פרופ' יצחק זמיר: כמו שנאמר, אם יושב ראש הכנסת היה מסתכל, הוא לא רוצה להסתכל, הוא מקבל את המעטפות, מכניס את זה לכספת וזה לא יוצא משם וזה ידוע, התקשורת יודעת על זה וכותבת על זה, היא אומרת שעושים צחוק מהחוק ולכן אני חושב שאם היועץ המשפטי מסתכל, רק כדי לראות שמילאת את הפרטים שהחוק מחייב אותך...
שלי יחימוביץ': למען הפרוטוקול אני רוצה לציין שאני חושבת שאנחנו, חברי הכנסת, מחויבים בחשיפת כל רכושם והכנסותיהם.
שלי יחימוביץ': על פי דעתי, על פי השקפת עולמי.
יריב לוין: את חושבת שאני צריך להגיד איזה חסכונות יש לילדים שלי?
חיים אורון: אבל, חבר הכנסת לוין, הרציונל לפחות שאני תמכתי בעניין היה, היות ואני לא הולך את כל הדרך עם חברת הכנסת יחימוביץ, לפחות שנהיה בטוחים שאנחנו עשינו דבר רציני.
יריב לוין: אני רוצה להציע, ברשותך, רק שינוי אחד, שהבדיקה הזאת תיעשה בנוכחות חבר הכנסת, אלא אם הוא ויתר על זכותו.
חיים אורון: בסדר, אין לי בעיה.
שלי יחימוביץ': כן, זה במקום.
יריב לוין: שהוא יידע שמסתכלים על זה, סוגרים והולכים.
שלי יחימוביץ': אלא אם הוא אומר 'לא מעניין אותי, תבדקו ותגידו לי'.
יריב לוין: אבל, שוב, ההגשה והכל צריכים להיעשות למנהלת הוועדה.
שלי יחימוביץ': כי ברגע שאתה מעביר את זה ליועץ המשפטי לממשלה, אתה כבר הופך אותו למבקר הצהרת ההון.
חיים אורון: כל הנושא של הצהרת הון הוא בסמכות של הוועדה.
חיים אורון: היא מאצילה את הסמכות הטכנית למנהלת הוועדה.
ארבל אסטרחן: אתם יכולים לראות, זה גם מופיע ב-36, שזה נוסח שמתוקן, מתי חבר הכנסת יגיש, הוא מגיש לוועדת האתיקה, הפירוט ואז, "הצהרות ההון שהוגשו לוועדת האתיקה, יועברו מבלי שנפתחו לעיונו של היועץ המשפטי לכנסת", בסעיף 59, "היועץ המשפטי לכנסת יבדוק את הצהרות ההון", פה אפשר להוסיף את מה שהציע חבר הכנסת לוין, "ינחה את חברי הכנסת לגבי הגשתן בהתאם לכללים אלה, לרבות בדבר הצורך בתיקונים והשלמות וידווח לוועדת האתיקה על אי קיום הוראות פרק זה או על סטייה מהן על ידי חבר הכנסת".
יריב לוין: צריך להיות תהליך ופה נשאלת השאלה, ה'ידווח', זה לא כזה אלמנטרי.
יריב לוין: קודם כל הוא צריך יהיה להגיד לחבר הכנסת 'תשמע, אני מציע לך לתקן', זה שלב א' שצריך להיות, ובשלב ב' נשאלת השאלה, אם אומר לך חבר הכנסת, 'אדוני, עם כל הכבוד לפרשנותך את החוק, למה שאתה חושב, אני חושב שאני את שלי עשיתי כמו שצריך, אני עומד מאחורי זה ואני לא רוצה לתקן כלום', אז מה?
יריב לוין: אז זה הפך למשהו שוועדת האתיקה תגיד שזו אפשרות לעברה אתית?
יריב לוין: לא, זה לא פשוט.
חיים אורון: רגע, אני דווקא פה הולך איתך.
חיים אורון: אני חושב שאז, אני לא יודע איך לנסח את זה, יהיה כתוב שהיועץ המשפטי לכנסת העיר לחבר הכנסת אורון אחת, שתיים, שלוש, חבר הכנסת אורון דחה את הטענות הללו וזה יהיה בתוך התיק.
יריב לוין: זה מה שצריך.
חיים אורון: ואם זה ייפתח מתי שהוא, אז הוא ישא בתוצאות.
חיים אורון: אבל אני גם חושב שלהתחיל דיון בוועדת האתיקה על טיבן של הצהרות הון זה בסוף יביא לזה ש...
חיים אורון: אז אתה צריך להביא את הכל, הוא יגיד 'תשמע, אני כתבתי בסעיף ההוא על הזה והחשבון הזה בעצם מופיע פה', אני גם לא רואה את הכלים שיעשו את זה.
חיים אורון: מה שלנו חשוב בעניין הזה, אם לא מקבלים את הגישה שחבר כנסת צריך להראות את הונו בציבור, זה לאותו מצב שבו יזדקקו להצהרת ההון על פי החלטה של בית משפט ואז אם ההצהרה היא לא אמינה, מישהו ראה קודם ואמר שהיא לא אמינה.
חיים אורון: ואם הוא לא ראה את זה, אז הוא יהיה חלק מהמשפט, זה חלק מהעניין הפלילי, שרימית בהצהרת ההון שלך, כי הוא חתום עליה.
ארבל אסטרחן: בעצם מה שיגיע לוועדת האתיקה יהיה רק  מי שלא הגיש בכלל.
יריב לוין: נכון
פרופ' יצחק זמיר: למה?
פרופ' יצחק זמיר: מישהו הגיש והתעלם בכלל מרכוש של בן זוג.
אייל ינון: והם לא רוצים להביא את זה לוועדת האתיקה.
ארבל אסטרחן: והיועץ המשפטי אומר לו 'תראה, שכחת לכתוב את בן הזוג', והוא אומר 'אני לא רוצה'.
יצחק זמיר: אז מה קורה אז?
חיים אורון: הוא כותב בתוך התיק, 'הערתי לחבר הזה', הוא רואה שהוא כותב, זה חלק מהתיק, בתוך המעטפה.
ארבל אסטרחן: זה לא יגיע לוועדת האתיקה, זו לא עילה לקובלנה לוועדת האתיקה.
פרופ' יצחק זמיר: בסדר, אבל ההערה שלו ישנה בתוך התיק.
שלי יחימוביץ': כן, זה די והותר.
ארבל אסטרחן: ויש לנו הוראה שתזכיר את זה.
ארבל אסטרחן: כשדיברנו על הפרק של הצהרות הון, שאם נדרשה ועדת האתיקה לתוכנה של הצהרת הון, לצורך דיון בקובלנה או לצורך דיון לפי פרק זה...
ארבל אסטרחן: אבל האמת היא שלצורך דיון פרק זה היא לא תידרש לתוכן, אם כך, אבל נגיד יש איזה שהוא דיון שטוענים נגד חבר כנסת שהוא קיבל משהו והיא צריכה את התוכן של הצהרת ההון, כתוב 'שיבדוק היועץ המשפטי לכנסת את הצהרת ההון וידווח לוועדת האתיקה על המוצהר'.
יריב לוין: אתם יודעים איזה פתח אתם פותחים פה?
חיים אורון: היה מקרה אחד בהיסטוריה של הכנסת שוועדת האתיקה נזקקה להצהרת ההון של חבר הכנסת?
שלי יחימוביץ': לא להצהרת ההון.
שלי יחימוביץ': פנו אלינו חברי כנסת בשאלה האם נוכח הבעלות שלהם בכך וכך וכך וכך הם יכולים להשתתף בוועדת---
ארבל אסטרחן: ואז אנחנו יכולים לשאול אותם ישירות, 'תסביר לי מה מהות הבעלות', 'מה---
חיים אורון: בסדר גמור, זה בתחום של ניגוד עניינים, זה בסדר גמור.
חיים אורון: אני לא זוכר מקרה שאפילו התקרבו לאזור של הצהרת ההון, אז למה לנו להכניס את העניין הזה?
יריב לוין: עוד ייפתח פה ספורט של להגיש קובלנות כאלה שייאלצו להוציא את המידע על הצהרות ההון.
חיים אורון: בואו נזכור, אנחנו כולנו במישור האתי ואם יש חשד שמישהו קיבל נכס והוא לא מופיע, אז תסלחו לי, זה יהיה בוועדת האתיקה או בבית משפט או במשטרה?
חיים אורון: שיילכו למשטרה.
חיים אורון: מישהו יגיש נגדי תלונה שקיבלתי בית בפתח תקוה ולא רשמתי עליו דיווח וזה יהיה עילה לדיון בוועדת האתיקה?
חיים אורון: זה דיון במשטרה.
חיים אורון: ועדת האתיקה תעביר את זה למשטרה.
ארבל אסטרחן: אז ועדת האתיקה יכולה רק לדון במי שלא הגיש, ואצל תמי אין רישום שהוא הגיש.
חיים אורון: נכון, זו עברה אתית.
ארבל אסטרחן: וחוץ מזה היועץ יצטרך בתחילת כנסת לשבת עם 80 חברי כנסת, לפתוח את הצהרות ההון איתם---
חיים אורון: לפי דעתי, רובם, נדמה לי ככה, יגידו לפתוח את זה וזהו, ואם יש לך הערות, תשאל אותי.
חיים אורון: ואם יתברר שטעינו ואחרי כנסת אחת יתברר שמה שאת אומרת זה נכון, ארבל, אז תשב פה הוועדה---
אייל ינון: אני חושב שבעניין הזה ארבל לא תרצה לעזור לי, יש לי הרגשה.
שלי יחימוביץ': יש משהו שמעורר בי שאלה, אמרת את זה כדרך אגב, שאם מוגשת תלונה לוועדת האתיקה בגין התנהגות של חבר כנסת שעשויה להיות פלילית, ועדת האתיקה מחויבת להעביר את זה למשטרה?
חיים אורון: היא לא חייבת להעביר את זה למשטרה, אבל אם זה---
שלי יחימוביץ': היא בוודאי יכולה לענות לקובל שמדובר לא בתחום האתיקה אלא בתחום הפלילי, השאלה אם חלה אחריות נוספת על ועדת האתיקה.
פרופ' יצחק זמיר: הנושא היום לא מוסדר ולפי הכללים כאן היועץ המשפטי לכנסת, כשהוא חושב שיש לו חומר לעברה פלילית, הוא מעביר את זה ליועץ המשפטי לממשלה.
אייל ינון: זה הסדר מוצע?
ארבל אסטרחן: כן, יש את זה פה.
ארבל אסטרחן: זה היה בפרק של היועץ לאתיקה.
ארבל אסטרחן: סעיף 90, חשש לעברה פלילית.
פרופ' יצחק זמיר: מה קורה באמת אם יש חשש לעברה פלילית שמגיעה דרך קובלנה.
פרופ' יצחק זמיר: חומר מבוסס, ראיות רציניות, מה קורה עם זה?
פרופ' יצחק זמיר: אז הקשר הישיר עם המשטרה הוא לא קשר טוב, אני חושב שכן צריך למצוא דרך להעביר את זה ואנחנו הצענו שהיועץ המשפטי לכנסת---
אייל ינון: לפעמים אזרחים פונים בכל מיני תלונות שכאילו הגוון שלהם הוא גוון פלילי ואז אנחנו אומרים שאנחנו לא עוסקים בנושאים האלה וזה עניינים שהיועץ המשפטי לממשלה אחראי עליהם.
פרופ' יצחק זמיר: לא אזרח פונה, יש לך ידיעה על מעשה פלילי שנעשה בכנסת.
אייל ינון: ---היה בעבר שהיועץ המשפטי ביקש שהמשטרה תתערב.
יריב לוין: ועדת האתיקה היא לא הצינור להגיע למשטרה.
יריב לוין: שיילך להתלונן במשטרה.
שלי יחימוביץ': היא יכולה באופן הזה להפוך כלי לקיצור הליכים---
פרופ' יצחק זמיר: לא, ההצעה לא היתה ועדת האתיקה, השאלה היא מה קורה כשיש ידיעה על עברה פלילית שנעשתה בכנסת.
יריב לוין: אז שיגישו תלונה במשטרה.
פרופ' יצחק זמיר: מי יגיש?
יריב לוין: המתלונן.
יריב לוין: הרי איך זה הגיע לוועדת האתיקה?
חיים אורון: פעם היה חשד שגנבו אביזר מתוך הכנסת, יושב ראש הכנסת הלך למשטרה ואמר 'תחקרו את זה'.
חיים אורון: זה לא במגרש הזה.
חיים אורון: חבר כנסת גנב ארנק ממישהו אחר והגיעה תלונה ליושב ראש הכנסת, ועדת האתיקה לא צריכה להיות צינור בעניין הזה.
חיים אורון: יושב ראש הכנסת יפעל כמו שהוא חושב לנכון לפעול במקרים שיש בהם חשד לעברה פלילית.
פרופ' יצחק זמיר: אני לא מדבר על ועדת האתיקה, מדובר ביועץ המשפטי.
חיים אורון: אני חושב שלנו יש עניין ליצור את ההפרדה.
חיים אורון: יותר מזה, אני אמרתי מה שאמרתי, שברגע שבדיון בוועדת האתיקה עולה חשד שלנושא יש גם היבט פלילי, היו מקרים, יותר מאחד---
שלי יחימוביץ': כל הזמן זה קיים.
שלי יחימוביץ': בגלל זה הנוהל שאנחנו לא דנים בנושא בוועדה כל עוד הוא בהליך פלילי.
חיים אורון: לא רק זה, ברוב המקרים אנחנו זזים הצדה עד שההליך הפלילי ימוצה, יסתיים, ייסגר וכיוצא בזה.
שלי יחימוביץ': פלילים, מבקר מדינה, יועץ משפטי, יועץ משפטי לתמ"ת.
ארבל אסטרחן: סיימנו את סעיף 109.
פרופ' יצחק זמיר: בישיבה הבאה יהיה עיסוק נוסף והמשך של זה.
חיים אורון: על פי הסיכום שהיה לי עם חבר הכנסת יריב לוין, שאנחנו נדלג על השלב של ועדת הכנסת, הוועדה הזאת תניח את הכל להערות של חברי הכנסת ואחרי שיתקבלו ההערות של חברי הכנסת, אז נקיים את ה---
ארבל אסטרחן: נצטרך לדון בהערות.
חיים אורון: צריך לדון בהערות.
אייל ינון: בוועדת הכנסת או בוועדה הזאת?
חיים אורון: אמרנו שנשקול, נראה מה יגיע ומה יהיה.
חיים אורון: אם יהיו רק הערות נודניקיות, נדון פה, אם יהיו דברים מהותיים, כמו להחזיר את היועץ לאתיקה, או להקטין את הרכב הוועדה, נצטרך לראות על פי מה שיגיע.
חיים אורון: ההערכה פה היתה שהם לא יגיבו, אני לא בטוח.
ארבל אסטרחן: כשהוועדה הציבורית הגישה טיוטת דוח, הם קיבלו הערות שהובילו לשינוי.
ארבל אסטרחן: כשאנחנו הגשנו אז טיוטה, היו הערות שהובילו לשינויים.
פרופ' יצחק זמיר: כן, היו, מעט מאוד.
חיים אורון: רוב המעירים יושבים פה.
פרופ' יצחק זמיר: בישיבה הבאה סוזי או אסא יהיו ואני אומר להם שזה עיסוק נוסף והמשך הדיון בפרק הזה.
ארבל אסטרחן: כן, שזה קובלנות, העיצומים.
חיים אורון: אמרת שאתה רוצה להיות נוכח, אבל בואו לא נעכב, אם זה לא ממש אכפת לך שיהיה מישהו אחר---
פרופ' יצחק זמיר: טוב, תודה רבה לכם.
יריב לוין: על סדר היום – הנושא הראשון – בקשת יושב ראש ועדת הכספים למיזוג הצעות חוק המדיניות הכלכלית לשנים 2011 ו-2012 (תיקוני חקיקה), התשע"-2010 (מ/541) והצעת חוק לעידוד מחקר ופיתוח בתעשייה (תיקון – קביעת תקרה להחזרים במקרה של העברת ידע מחוץ לישראל), התש"ע-2010 (פ/2382/18).
יריב לוין: אדוני יושב ראש ועדת הכספים, בבקשה.
משה גפני: אני מתכוון לעשות בחוק ההסדרים הנוכחי הרבה איחודים והרבה פיצולים.
יריב לוין: אנחנו לרשותך.
משה גפני: חלק מחוק ההסדרים אני מתכוון להביא בנפרד, על מנת לאפשר גם לאנשי האופוזיציה להצביע בעד, על דברים שיהיו הסכמות.
משה גפני: חוק ההסדרים שיגיע בסופו של דבר, אני מעריך שהוא יהיה חוק הסדרים מאד קטן, באופן יחסי.
משה גפני: בין יתר הדברים – זה אולי לא כל כך נוגע לעניין הזה – אבל אני גם מאחד הצעות חוק פרטיות.
משה גפני: במקרה הזה, בחוק מחקר ופיתוח, יש חוק של חבר הכנסת רוברט אילטוב.
משה גפני: זה לא מופיע פה.
משה גפני: השם שלו לא מופיע, וזה החוק שלו.
ארבל אסטרחן: הוא ואלקין היוזמים.
משה גפני: הוא ואלקין, אוקיי.
משה גפני: ואני לא רוצה לדון בנפרד על הצעת החוק שלו, אני רוצה לאחד את זה.
משה גפני: יש עדיין ויכוחים בין חבר הכנסת אילטוב לבין משרד האוצר.
משה גפני: אני מעריך שבסופו של דבר הם יסתדרו, ואז אני מתכוון להביא את החוק הזה במשולב, ולכן אני מבקש את אישור ועדת הכנסת למיזוג הצעות החוק.
יריב לוין: הצבעה מס' 1     בעד – 3 נגד – אין נמנעים – אין הבקשה אושרה
יריב לוין: אין מתנגדים, אין נמנעים, אושר.
יריב לוין: בבקשה, תודה רבה.
יריב לוין: ב. קביעת ועדות לדיון בהצעות חוק
יריב לוין: אני עובר לנושא השני על סדר היום.
יריב לוין: קביעת ועדות לדיון בהצעות חוק.
יריב לוין: ההצעה הראשונה: הצעת חוק רשות השידור (תיקון מס' 25), התשע"א-2010 (מ/541).
יריב לוין: בעניין הזה נשמעה המלצה להעביר את החוק לדיון בוועדת הכלכלה.
יריב לוין: מאחר שישנה התדיינות שהיא ארוכת זמן בין ועדת הכלכלה לבין ועדת החינוך, התרבות והספורט בשאלה מה גובר על מה, הצדדים של התוכן שנוגעים, אולי, במידה מסוימת, לנושאים של חינוך, תרבות וספורט, לעומת הצדדים הטכניים של העובדה שמדובר בגוף שידור ובנושא תקשורת, שבדרך כלל נדון בוועדת הכלכלה.
יריב לוין: בסופו של דבר הגיעו ביניהם ראשי הוועדות להסכמה שתוקם ועדה משותפת לוועדת הכלכלה והחינוך בראשות ועדת הכלכלה.
יריב לוין: קיבלתי מראשי הוועדות את שמות החברים המוצעים:     מטעם ועדת הכלכלה היושב ראש, חבר הכנסת אופיר אקוניס, אמנון כהן, רוברט אילטוב, מנחם אליעזר מוזס ונחמן שי.
יריב לוין: מטעם ועדת החינוך, התרבות והספורט, חברי הכנסת אלכס מילר, מסעוד גנאים, רונית תירוש, עינת וילף ודני דנון.
ארבל אסטרחן: צריך להבהיר האם אופיר אקוניס הוא יושב ראש מטעם היותו יושב ראש ועדת הכלכלה, או - - -
יריב לוין: לא, היו"ר הוא אופיר אקוניס מתוך היותו חבר ועדת הכלכלה, חבר כנסת ששמו אופיר אקוניס.
יריב לוין: רבותיי, מי בעד ההצעה הזו?
יריב לוין: הצבעה מס' 2     בעד – 2 נגד – אין נמנעים – אין ההצעה אושרה
יריב לוין: הוועדה השנייה שאנחנו נדרשים לקבוע, היא לעניין הצעת חוק לתיקון פקודת התעבורה (מס' 100) (רישיון מפעיל וכרטיס חכם), התשע"א-2010 (מ/541).
יריב לוין: בעניין הזה אני מבקש להבהיר: מדובר בהצעת חוק שפוצלה מחוק ההסדרים.
יריב לוין: מדובר בחוק שהוא חוק גם צרכני ממדרגה ראשונה, וגם עם נגיעה ישירה ליכולת לקדם את התחבורה הציבורית.
יריב לוין: נוכח העומס העצום שמוטל על ועדת הכלכלה, היתה בקשה של שר התחבורה והבטיחות בדרכים ממני, להוביל את הטיפול בחוק הזה, מתוקף העובדה שאני גם עוסק לא מעט בנושא של תחבורה ציבורית, על מנת שניתן יהיה לסיים אותו ללא עיכובים מיותרים.
יריב לוין: יושב ראש ועדת הכלכלה נענה לבקשה הזאת, ולכן אנחנו מציעים במשותף את ההסדר הבא: שתוקם ועדה משותפת מטעם ועדת הכלכלה וועדת הכנסת.
יריב לוין: אני שוב מדגיש: אין זה אומר שלוועדת הכנסת יש, ככלל, נגיעה לנושא הזה, אלא באמת כהסדר חריג על מנת לאפשר לי באופן אישי לטפל בנושא, משום שאינני חבר ועדת הכלכלה ולכן אני לא יכול להתמנות לטפל בעניין הזה מטעמה.
יריב לוין: כאשר הוועדה המשותפת תהיה בת שמונה חברים, בראשות ועדת הכלכלה, מתוך הבנה שיש ביני לבין יושב ראש הוועדה, חבר הכנסת אקוניס, שהוא ימלא את ידיי כדי לטפל בעניין הזה ולהוביל את הדיון, על מנת לסיים אותו מהר ככל הניתן.
יריב לוין: ההרכב המוצע.
יריב לוין: מטעם ועדת הכלכלה: יושב ראש – חבר הכנסת אקוניס, חברים: מנחם אליעזר מוזס, חמאד עמאר ונחמן שי, ומטעם ועדת הכנסת: חברי הכנסת יריב לוין, אחמד טיבי, עינת וילף ונסים זאב.
יריב לוין: מי בעד ההצעה הזו?
יריב לוין: הצבעה מס' 3     בעד – 2 נגד – אין נמנעים – אין ההצעה אושרה
יריב לוין: פה אחד, אושר, תודה.
יריב לוין: ג. קביעת ועדות לדיון בהצעות לסדר היום:
יריב לוין: אני עובר לנושא הבא על סדר היום: קביעת ועדות לדיון בהצעות לסדר היום.
יריב לוין: הנושא הראשון: הצעה לסדר היום בנושא התגברות האלימות ומעשי הרצח במשפחה – הצעת חברי הכנסת ציפי חוטובלי (4181), אורלי לוי אבקסיס (4196), מרינה סולודקין (4199), נסים זאב (4204), מנחם אליעזר מוזס (4208), דניאל בן-סימון (4215) ומיכאל בן-ארי (4224).
יריב לוין: ההצעה הזו – נשמעו הצעות להעביר לוועדת העבודה, הרווחה והבריאות, לוועדת העלייה והקליטה, לוועדת זכויות הילד או לוועדה לקידום מעמד האישה.
יריב לוין: קיבלנו התייחסויות רק מעלייה וקליטה וזכויות הילד.
יריב לוין: עלייה וקליטה ביקשה להעביר את הנושא אליה, שכן הנושא בתחום טיפולה בשל משבר ההגירה והאלימות הגוברת בין בני זוג עולים, יושב ראש הוועדה לזכויות הילד ביקש להעביר את ההצעה אליו, מאחר שהנושא הזה יידון בקרוב בוועדה בהשתתפות שר הרווחה.
יריב לוין: נדמה לי שראוי ונכון להיענות בעניין הזה לבקשת יושב ראש הוועדה לזכויות הילד, שלטעמי הנושא הזה, הוא יכול לדון בו בהיבט הרחב יותר ולא רק בהיבט של העולים, מה גם שכאמור, נאמנה עלי הודעתו שהוא מתכוון ממילא לקיים בנושא הזה דיון בהשתתפות שר הרווחה בוועדה שלו.
יריב לוין: לכן אני מציע להעביר את הנושא לדיון בוועדה לזכויות הילד.
יריב לוין: לפיכך – מי בעד?
יריב לוין: הצבעה מס' 4     בעד – 2 נגד – אין נמנעים – אין ההצעה אושרה
יריב לוין: פה אחד, אושר.
יריב לוין: אני עובר לנושא הבא: קביעת ועדה לדיון בהצעה לסדר היום בנושא: נתונים אודות פשיעה בקרב בני הנוער, הצעת חברי הכנסת עפו אגבאריה (4264), סעיד נפאע (4285), אורלי לוי אבקסיס (4290), יעקב כץ (4293) וזבולון אורלב (4297).
יריב לוין: נשמעה הצעה להעביר את ההצעה הזו לוועדת העבודה, הרווחה והבריאות, או להקים איזושהי ועדה משותפת של ועדת החינוך, התרבות והספורט וועדת העבודה, הרווחה והבריאות.
יריב לוין: בואו נאמר בעדינות שהביקוש לנושא הזה לא היה רב מידי, לא קיבלתי התייחסות מאף אחד מראשי הוועדות לעניין הזה, אני לא חושב שיש טעם להמשיך ולמשוך את זה.
יריב לוין: נמצא פה חבר הכנסת אורבך.
יריב לוין: אני ממנה אותך, לצורך העניין, לנציגו של חבר הכנסת אורלב - - -
אורי אורבך: עלי אדמות.
אורי אורבך: היו"ר יריב לוין:     	כן.
אורי אורבך: אתה יכול לבחור לאן אתה רוצה שנעביר את ההצעה ולשם אנחנו נעביר אותה.
אורי אורבך: זכויות הילד.
יריב לוין: אז אנחנו מחליטים, כך אני מציע, להעביר לוועדה לזכויות הילד.
יריב לוין: הצבעה מס' 5     בעד – 2 נגד – אין נמנעים – אין ההצעה אושרה
יריב לוין: פה אחד, אין נמנעים ואין מתנגדים, אושר.
יריב לוין: אני בכך נועל את הישיבה הזאת, ומזכירכם שבשעה עשר בבוקר - - -
אורי אורבך: רגע.
אורי אורבך: מה עם ה – יש כמה חוקים, כמה נושאים, בין פנים לחוקה.
יריב לוין: אני אומר לך בדיוק מה קורה.
יריב לוין: ישנם כמה נושאים שנמצאים בין פנים לחוקה, עשיתי את מה שהיה לא קל והגעתי להבנה בין שני ראשי הוועדות, והתברר שזה באמת לא קל, כי אחד מהם חזר בו ביחס לאחד החוקים כעבור כמה שעות.
יריב לוין: הובטח לי על ידם שאתמול אני אקבל את עמדתם, הם ביקשו יום אחד נוסף, נקווה שלא יקרה עם זה מה שקורה עם ועדת חוץ וביטחון, אבל אני מקווה ש - - -
אורי אורבך: על השלושה האחרים יש הסכמה?
יריב לוין: כן, אבל ההסכמה כרוכה.
יריב לוין: היא מין חבילה של ויתורים הדדיים.
יריב לוין: והם הבטיחו לי שהיום אני אקבל עמדה סופית, ואם אכן כך יהיה אז אנחנו, מיד בתחילת שבוע הבא, נקבע ועדה ונעביר את זה ובזה נסיים את העניין.
יריב לוין: העניין מטופל.
אורי אורבך: תקוע כמו מעלית.
יריב לוין: אמרתי להם: עד 10:10.
יריב לוין: רבותיי, תודה רבה, הישיבה נעולה.
יריב לוין: רבותיי, סיעת קדימה פנתה אלי והודיעה לי שהיא, בדקות אלה, יושבת על מדוכת ההחלטה האם היא מביאה בפנינו הצעה מטעמה למינוי מועמד ליושב ראש או לא.
יריב לוין: אני, אחרי שחיכינו כל כך הרבה זמן, חושב שאם נחכה עוד עשר דקות זה יהיה לא נורא, ולכן אני מתנצל בפניכם, אבל אני אפתח את הישיבה בעוד כעשר דקות, כדי לאפשר להם למצות את הוויכוחים הפנימיים, בתקווה שגם תהיה החלטה עניינית.
קריאה: אז בעוד עשר דקות הישיבה?
יריב לוין: אנחנו נתחיל בשעה 10:20/10:15.
יריב לוין: הישיבה הופסקה בשעה: 10:08         	הישיבה חודשה בשעה: 10:20
יריב לוין: רבותיי, אני מבקש לפתוח את הישיבה.
יריב לוין: בשעה טובה, סוף סוף, בבחינת מוטב מאוחר מלעולם לא, אני מבין שהתכנסה סיעת קדימה וקיבלה החלטה בסוגיית מועמד מטעמה לתפקיד יושב ראש ועדת החוץ והביטחון.
יריב לוין: אני אבקש – אני מבין שחבר הכנסת מולה בשם סיעת קדימה.
שלמה מולה: תודה רבה אדוני היושב ראש, אדוני יושב ראש הכנסת.
שלמה מולה: האמת היא, סיעת קדימה הסיעה הגדולה בכנסת.
שלמה מולה: אנחנו חשבנו שראש הממשלה, הממשלה והכנסת ייתנו את המקום הראוי לקדימה, כפי שזה בא לידי ביטוי על ידי בוחרי קדימה.
שלמה מולה: אנחנו, בניגוד אולי למה שרצו להביא אותנו, למצב של התנגשות ולהציג אותנו כלא ממלכתיים, כפי שכולם ידעו, הנוהג היה תמיד שוועדת הכלכלה היתה בידי האופוזיציה.
שלמה מולה: כך זה היה, שברתם את כל הכללים.
שלמה מולה: למרות הכל התכנסנו הבוקר פעם נוספת, אחרי השיחה שהיתה עם ראש הממשלה ויושבת ראש האופוזיציה מספר פעמים, בין הלשכות, אתמול, אנחנו קיבלנו החלטה, ההחלטה אומרת כך – הסיכום אומר כך: אנחנו מציעים את שאול מופז עד חמישה באוגוסט כפי שסוכם בין שתי הלשכות, אחרי החמישה באוגוסט הנושא ייפתח.
יריב לוין: חמישה באוגוסט איזו שנה?
שלמה מולה: השנה הזאת.
יצחק וקנין: 2011.
יצחק וקנין: אנחנו ב-2010.
שלמה מולה: מיד אחרי זה הנושא ייפתח למשא ומתן בין יושבת ראש האופוזיציה וראש הממשלה.
שלמה מולה: אנחנו נקווה שיגיעו גם אז לסיכום.
יריב לוין: אני מבקש להבהיר שכמובן, ההודעה הזו נרשמה, אבל שאול מופז, בהנחה שיזכה כאן לרוב, מכהן כיושב ראש הוועדה במינוי של קבע, כל עוד, כמובן, לא התקבלה הצעה אחרת.
יריב לוין: ולפיכך אני מציע שקודם כל נעבור להצבעה.
נסים זאב: סליחה רגע, הצבעה על מה?
יריב לוין: הצבעה על הצעה לבחור – אני יכול לומר - - -
נסים זאב: אני רק יודע שלא מצביעים על – סליחה – על מינוי זמני.
יריב לוין: אם לא - - -
שלמה מולה: רגע, אני רוצה להבהיר.
יריב לוין: חבר הכנסת זאב, חבר הכנסת זאב.
שלמה מולה: רגע, אני רוצה להבהיר עוד הבהרה, אדוני היושב ראש.
נסים זאב: מה זה הפגיעה הזאת?
שלמה מולה: למה אתה מתערב?
שלמה מולה: היו"ר יריב לוין:     	מספיק.
נסים זאב: ככה - - - חבר ועדה?
יריב לוין: חבר הכנסת זאב, מספיק.
שלמה מולה: אתה מבזה את אמסלם.
שלמה מולה: אתם אומרים לו שלא יורד גשם בגללו.
יריב לוין: חבר הכנסת זאב, לא התעכבנו מספיק בעניין הזה?
שלמה מולה: - - -      נסים זאב:     	הם רוצים לבזות את - - -
יריב לוין: אתה רוצה להשלים משהו?
שלמה מולה: אני רוצה להשלים משהו.
שלמה מולה: אדוני היושב ראש, למרות ההודעה שלנו לגבי אוגוסט, הסיכום שהיה בנושא שני שליש עדיין תקף.
שלמה מולה: קיים ותקף.
שלמה מולה: זה רק לפרוטוקול בלבד.
יריב לוין: רבותיי, אין בעיה.
יריב לוין: אתם רשאים להודיע לפרוטוקול מה שאתם רוצים.
יריב לוין: אני, אבל, מעמיד להצבעה הצעה – אני, אגב, אציין שהוגש מועמד נוסף, אבל אנחנו נצביע רק במידה ולא יימצא הרוב להמליץ על מועמדותו של חבר הכנסת שאול מופז לתפקיד יושב ראש קבוע של ועדת החוץ והביטחון.
יריב לוין: והוא יכהן בתפקיד הזה, כמובן, כל עוד לא תהיה החלטה אחרת, וייבחר אדם אחר תחתיו.
יריב לוין: רבותיי, אני מעמיד להצבעה.
יריב לוין: מי בעד ההצעה להמליץ על מועמדותו של חבר הכנסת שאול מופז לתפקיד יושב ראש ועדת החוץ והביטחון של הכנסת?
יריב לוין: הצבעה מס' 1     בעד – 14 נגד – אין נמנעים – אין המועמדות התקבלה
יריב לוין: בעד – 14, נגד – אין, נמנעים – אין, לפיכך אני קובע שוועדת הכנסת ממליצה פה אחד לבחור בחבר הכנסת שאול מופז לתפקיד יושב ראש ועדת החוץ והביטחון.
יריב לוין: אדוני היושב ראש, לפני שאעביר אליך את רשות הדיבור אני רוצה לומר, שאני שמח ומברך על כך שהושגה הסכמה והבנה שמאפשרות את איוש הוועדה החשובה הזאת, ואת סיום המצב הבלתי תקין שהיינו עדים לו עד היום.
יריב לוין: אני, ברשות היושב ראש, אבקש לתאם עם מנהל ועדת החוץ והביטחון ועם חבר הכנסת מופז על מנת שאוכל לכנס את ועדת החוץ והביטחון ולאשר שם את מינויו של חבר הכנסת מופז עוד היום.
יריב לוין: אבקש את אישורך, כמובן, לעשות זאת גם אם נידרש במהלך שעות עבודתה של המליאה ומיד לאחר סיומה.
דוד רותם: האם זה דורש אישור מליאה?
יריב לוין: לא. זה דורש אישור הצבעה בוועדת חוץ וביטחון.
יריב לוין: דוד רותם:     	אז מתי זה יעלה במליאה?